Βρύση Θεσπρωτίας

Για συνώνυμους οικισμούς στην Ελλάδα δείτε το λήμμα: Βρύση (αποσαφήνιση)

Η Βρύση είναι πεδινό ακατοίκητο χωριό της περιφερειακής ενότητας Θεσπρωτίας σε υψόμετρο 60 μέτρα, το οποίο βρίσκεται στο κέντρο της Θεσπρωτίας. Είναι κτισμένο κοντά στα παράλια του Ιονίου πελάγους ανάμεσα στην Πλαταριά, Φασκομηλιά και τον Αργυρότοπο. Απέχει 15,5 χλμ. (μέσω Πλαταριά) Ν.-ΝΑ. από την Ηγουμενίτσα και μέσα από αυτό περνά η ΕΟ Πρέβεζας - Ηγουμενίτσας. Ως οικισμός αναφέρεται το 1919 στο ΦΕΚ 184Α - 19/08/1919 να προσαρτάται στην τότε κοινότητα Νέστας (Φασκομηλιά). Σύμφωνα με το Πρόγραμμα «Καλλικράτης» μαζί με την Πλαταριά αποτελούν την τοπική κοινότητα Πλαταριάς που ανήκει στη δημοτική ενότητα Συβότων του δήμου Ηγουμενίτσας και σύμφωνα με την απογραφή 2011 δεν έχει μόνιμους κατοίκους.

Παραπομπές 

Χωριά του νομού Θεσπρωτίας
Δήμος Ηγουμενίτσας